
GOBIERNO Dl ARUBA TA INFORMA TOCANTE E 

SITUACION NA VENEZUELA 


Ban tur hunto uni den oracion pa nos pais bisina 


Despues di tur locual ta 
bayendo rond tocante 
Venezuela, cu ta treciendo 
panico, Prome Minister Evelyn 
Wever-Croes den nomber 
di Gobierno di Aruba ta 
informa tocante e situacion na 
Venezuela. Manera ta conoci, 
nos pais bisina, Venezuela 
ta pasando momentonan 
transcedental, Tin tambe un 
preocupacion den comunidad 
pa cu e situacion aki mas ainda 
cu tur e mensahenan falso pa 
crea panico cu ta wordo pasa 
rond. Pa loke ta trata Aruba, 
Prome Minister a sigura cu 
e noticianan no ta corecto, E 
mandatario principal di nos 
pais a duna di conoce cu tur 
informacion corecto lo wordo 
duna pa Gobierno di Aruba y 
manera cu bin informacionnan 
nobo, lo e informa pueblo 
debidamente. 


Un informacion nobo cu a 
drenta awe mainta for di 
Secretario di Estado seflor 
Stef Biok ta cu Hulanda a tuma 
e decision pa reconoce seflor 
Juan Guaido como presidente 
interino di Venezuela, Segun 
e peticion haci di esnan cu a 
reconoce, e tarea di seflor 
Cuaido ta pa e bay organisa 
eleccionnan liber pa asina e 
pueblo di Venezuela por scoge 
nan mesun presidente, 

Aki na Aruba, Gobierno y tur e 
autoridadnan concemi ta sigui 
e situacion na Venezuela di 
cerca, pa asina nos ta prepara 
pa cualkier eventualidad pa 
proteha nos pais. 

Den seno di gobierno nos ta 
reuni cu autoridadnan local 
riba e topico aki tur dia. Prome 
Minister ta reuni aigun biaha 
pa dia pa trata e asunto aki, 


pa asina keda na altura di tur e 
desaroyonan di e situacion aki. 
Esaki ta un tema hopi delicado 
cu mester wordo atendi cu hopi 
sensates y no mester wordo 
hinca den un ambito politico 
pasobra esaki ta un tema cu ta 
afecta cada ciudadano di pais 
Aruba. Gabinete Wever-Croes 
lo sigui informa e comunidad 
di informacionnan nobo cu lo 
ricibi. 

Diaranson Gobierno lo ta 
den Parlamento riba peticion 
di Pariamento, hunto cu 
autoridadnan local concerni, 
pa duna mas informacion di 
e situacion di Venezuela na 
Parlamento. 

Hunto cu Marina Real, 
autoridadnan local tanto 
riba lama como na tera y 
den coordinacion cu Corsou 


y Boneiro, Reino henter ta 
prepara pa atende cu e tema 
di Venezuela debidamente y 
asina cu tin informacion mas 
concreto y cu desaroyonan 
nobo, nos lo comparti esaki cu 
pueblo. 

“Aparte di esey loke nos cada 
un por haci, ta uni den oradon 
pa Venezuela. Ohala por bin 
un resolucion pronto", Prome 
Minister a expresa, 

Prome Minister Evelyn Wever- 
Croes ta haci un apelacion na 
tur hende na Aruba pa keda 
trankil, pa nos no recuri den 
panico. Pa asina dentrankilidad 
tuma e decisionnan den interes 
y bienestar y proteccion di 
nos pais Aruba. 



'VuNII 


Gobierno Di Aruba 

ARUBA 

DEN ORACION PA 

VENEZUELA 

Gabinete Wever-Croes 

Prome Minister Evelyn Wever-Croes: 

FUTURA TA LANSA SU WEBSITE 

Un milestone grandi den area di innovacion 


Diabierna 1 di februar! a tuma 
luga e lansamento di e Website 
di FUTURA. Na e ocacion aki, 
Prome Minister Evelyn Wever- 
Croes a entrega un bunita 
discurso pa tur esnan presente, 
stakeholders di Gobierno 
di Aruba, Ministernan, 
Parfamentarionan, esnan 
di sector priva, NGOs, y 
representantenan di nos 
institutonan academic. 

tL Åwe nos tey pa celebra hunto 
cu boso un milestone grandi 
den area di innovacion. 2018 
tabata un afia cu retonan g randi 
tras lomba pero tambe un afia 
cu a trece hopi oportunidadnan 
nobo. FUTURA ta un di 
e pasonan grandi den e 
direccion di innovacion cu e 
meta pa diversifa economia di 
nos pais. Como gobierno nos 
mester construi un sistema cu 
ta stimula e creatividad y crea 
un manera nobo di pensa, 

Mas y mas nos mundo ta 
poniendo balor riba e poder 
di innovacion. Mi ta kere den 
crea un sistema pa inspira 
e generacionnan nobo pa 
bira personanan cu ta bay 
mas leu cu loke ta ordinario, 
Como Gobierno di Aruba nos 
a prioritisa e ser humano. pa 
nan ta ekipa cu e habilidadnan 
necesario pa transforma nos 
nacion den uno dinamico. 

Nos mester di crea un cultura 
cu ta encurasha colaboracion, 
especialmente door cu nos tin 
recursonan limita. Gobierno, 
sector priva, departmantonan; 
nos mester cambia nos manera 
di pensa; nos mester ta mas 
habri pa comparti information 
ytraha hunto pa logra metanan 
cu nos tin en comun. y cu ta 
den bienestar di tur. 

Nos mester traha diferente, y 
nos ta conta cu colaboracion 
entre tur stakeholder pa 
nos trece un cambso cu nos 
comunidad mester. 

FUTURA tey tambe entre 


otro pa fadlita cotaboracion, 
conecta y buska sinergia 
den diferente proyecto y 
iniciativanan, y tambe pa 
ta un think-tank\ Awe mi 
kier a felicita FUTURA cu e 
lansamento di nan Website 
nobo, y tambe pa trece nos tur 
hunto na e evento aki. 

Cambio no lo pasa di un dia pa 
otro, pero e ta tuma confiansa 
di boso como stakeholders, 
nos tin mester di mas buy-in’ 
posibeL y nos ta sinti, cu dianan 
manera awe, cu nos ta cerca 
di e meta aki", Prome Minister 
a expresa diabierna anochi 
durante un anochi ameno. 

TRANSFORMACION Dl FUNDACION PARKE 
NACIONAL ARUBAA BASE Dl PRINCIPIO Dl 

BON GOBERNACION 



Transformation di Fundacion 
Parke National Åruba a base 
di printipio di bon gobernacion. 
Minister di Desaroyo Teritorial, 
Infrastructura y Medio 
Ambiente Otmar Oduber, ta 
aplaudi e pasonan cu e awor 
yama: Hunta di Supervision 
di Fundacion Parke National 
(FPNA) a tuma pa asina 
transforma e organisation den 
un organisacion cu ta opera 
segun principionan di bon 
gobernacion. 

Diahuebs 31 di januari 2019 
den presencia di notario Hiide 
Rodriguez-Taekema, como 
tambe anteriormente conoci 
como hunta di directiva di 
Parke National, como tambe 


manager di parke, a tuma 
luga e transformation y 
implementacion di principionan 
di bon gobernacion pa loke 
ta statutonan di FPNA. Esaki 
despues di un tempo intenso y 
estrecho unda cu e personanan 
apunta por medio di corte y 
lidera dor di ex- Gobernador 
sehor FJ Refunjol , a haci un 
inmenso trabou pa asina poco 
poco transforma FPNA den un 
organisacion pa futuro, asina 
contribuyendo na salvagaurdia 
e sector medio ambiental di 
Aruba. 

Tin hopi trabou ainda pa haci 
y aigun reto pa surpasa, Pero 
cu e hunta di supervision 
di FPNA y e statutonan cu 


ta basa riba principionan di 
bon gobernacion, lo eherce 
e trabounan y transforma e 
retonan den oportunidadnan. 
Actualmente FPNA cu sosten 
di Ministerio ta trahando 
hopi duro pa finalisa e 
trabounan pa loke ta nos 
parke marino, Enfocando riba 
e plan di maneho cu aworaki 
ta den forma conceptual, 
incorporando diferente vision 
pa actornan clave den nos 
comunidad. 

Tambe por menciona cu 
e siguiente paso lo ta e 
aspectonan di areanan 
candidato pa wordo proteha 
(19+ areanan), Asina poco 
poco conhuntamente cu 


Ministerio y e vision di FPNA 
e sector di medio ambiente 
ta ricibi un plataforma igual 
na otro sectornan den nos 
comunidad. 

Palabra di elogio ta bay pa tur 
persona cu ta forma parti di e 
hunta di supervision di FPNA 
pa nan empeflo, pa nan trabou, 
pa nan conseho y pa nan 
dedicacion pa transformation 
di e organisation aki den e 
organisacion di futuro. 

Ministerio ta bisa danki pa e 
confiansa na cada un persona 
cu a sinta cu Ministerio na 
mesa pa asina yega na un 
mihor organisacion pa Aruba. 

E proceso di RFP pa e di dos parti di remediacion di Parkietenbos ta 

inicia prome di februari 2019 


LO ENFOCA RIBA TECNOLOGIA Dl ‘CAPPING’ 
Y UN SOLUCION ALTERNATIVO PA REUZA Y 

DESAROYA E AREA 


Diahuebs mainta Minister 

di Desaroyo Teritorial, 
Infrastructura y Medio 

Ambiente Otmar Oduber 

den conferenda di prensa 
di Gobierno a trata varios 
topico: A informa di e proceso 
di Request For Proposat 

(RFP) pa remediacion di 
Parkietenbos, A trata e tema 
di ley di prohibicion dt uzo di 
plastic di 1 soto uzo, foam y 
oxybenzone y tambe a duna 
update di e ley di Parke Marino 
Aruba. 

Pa e proceso cu ta guiando na 
e momentonan aki pa loke ta 
trata maneho di desperdicio, 
e prome parti di e proceso a 
encera cu a tene e Request For 
Proposal (RFP) pa e parti di e 
incinerator. Pa esaki a haya 
participacion di 27 diferente 
compania di diferente Pats cu 
a inscribL E companianan aki 
awor ta preparando nan mes 
pa dia 14 di April haci entrega 
oficiail di nan propostcionnan 
cu lo wordo evaiua. E di dos 
parti cu ta encera remediacion 
di Parkietenbos ta inicia prome 
di februari 2019. 

Esaki kiermen cu e siman aki 
io publica e prome teaser’ 
pa locuai ta trata RFP pa 
e proceso di remediacion 
di Parkietenbos. E RFP 
mes 3o keda publica 15 di 
februari. habriendo e destaho 
publico pa remediacion di 
dump Parkietenbos, Minister 
Oduber a spiica. 

E decision cu Gobierno a 
tuma ta pa cap 1 e landfill. Lo 
percura pa baha e sero di 
sushi cu tin actualmente te na 
mas o menos 14 pa 16 meter 
y pa despues tapa esaki 
na un forma responsabel. 
Consecuentemente den 
futuro lo no ripara mes 


cu e sitio tabata un dump 
anteriormente. Al contrario, 
lo por uza e tereno eorey 
pa diferente otro meta y/of 
desaroyo. Di e forma aki ta 
soludona un di e problemanan 
di mas grandi cu tin riba e isla 
ya pa hopi aria caba. 

Lo enfoca riba e aspecto aki 
pa logra cu pa cuminsamento 
di e ultimo kwartaal di afia f por 
firma acuerdo cu e compania 
cu lo mester inicia cu e 
trabounan pa ruim op sanea' 
Parkietenbos. 

Pa conclui Minister Oduber 
a enfatisa cu e noticia aki 
sigur ta un anuncio grandi 
y importante pa e area rond 
di dump. considerando e 
implicacionnan cu el a nifiea 
pa salud di esnan cu ta habita 
den e area pero tambe pa 
medio ambiente en general 
pues henter Aruba tambe. 



The Complete Landfill CelL 

MINISTER RUIZ MADURO PRESENTE NA 
CELEBRACION Dl ANA NOBO CHINES 


Diamars 5 di februart ta Aha 
Nobo Chines y diadomingo 
ultimo es akt a wordo celebra 
pa e comunidad Chines na 
Aruba. Minister Sra. mr. 
Xiomara Ruiz-Maduro fabata 
presente y a eomparti un 
rato ameno cu e comunidad 
Chines. Pa 2019, e Aha Nobo 
ta dedica na e signo di Porco 
cu ta representa rikesa y 
fortuna. 

Den nomber di Gobierno d] 
Aruba, Minister Ruiz-Maduro 
a gradici e comunidad pa 
nan trabao duro di tur dia 
aportando na e progreso 
di nos Fais. Na finat e 
mandatario a dedica aigun 
palabra na Chines deseando 
e comunidad Chines na 
Aruba un Bon Aha Nobo yena 
cu hopi prosperidad y fortuna. 





Minister d* Finansa, 

Asuntonan Eoonomico y Cultura 


Happy New Year 

2019 


Year of the Pig 


A i 



Mi ta desea e comunidad Chines 
Un Fetiz Aha Nobo 

Minister Xiomara Ruiz - Maduro riba Dia di Betico: 

"CU E OBRA TEATRAL "BETICO”, NOS PUEBLO A BIBA Dl 

CERCA PARTI Dl E HISTORIA Y LUCHA Dl NOS LIBERTADOR" 

Bunita obra skirbi y dirigi pa Lilla Luidens 



Durante e manifestacion 
cultural anochi riba Plaza, a 
wordo presenta un obra teatral 
'Betico 1 skirbi y dirigi pa sra. Ulia 
Luidens. Actornan den e obra 
tabata sr. Richard Dabian, Sra. 
Fatme Riguad y e hobennan 
Melanie, Kyan y Kayden. 

E obra ta basa riba un storia 
na unda Rapt Richard y Mami 
Fatme ta asisti na e celebracion 
di Dia di Betico riba Plaza hunto 
cu nan tres yiunan E muchanan 
kiersa pakiko ta celebra Dia di 
Betico y e mayornan ta conta 
Ken ta Betico. 

Betico tabata un persona, cu 
door di su humildad tabata 
masha stima den puebio. Un 
gran estadista cu conocemento 
grandi riba tur tereno, cu e!a 
adkiri lesando bukinan di sabio- 
y politiconan famoso, tuchador 
y tibertador di nan puebio. Den 
e obra e muchanan ta mustra 
nan interes y kier haya sa mas 
di Ken ta Betico. E Mama y 
Tata ta sigui conta con den su 
discursonan Betico semper 
tabata uza hopi expresion, cu 
semper lo keda graba den nos 
puebio su memoria. 

Betico a haya inspiraciøn di 
Frasenan famoso di figuranan 
manera: Simon Bolivar, 

Abraham Lincoln, Benito 
Juarez, José Marti, Omar 
Torrijos, Winston Churchill, 
Che Guevara y Emiliano 
Zapata. Betico tabata sa hopi 
di nan dichonan y ta usanan 
na momento corecto den su 
discursonan y tabata captiva 
henter e puebio di Aruba, di 
Antias, di Hulanda y di tur pais 
cu el a bishita pa haya oido pa 
su causa. 

Den e obra pørcapta e mensahe 
cu Betico a inspira grandi y 
chikito. Un di e iesnan cu el a 
sina e puebio ta: Nunca rindi: 
sigui lucha pa bo ideal, pa logra 
loeual cu bo ta kere den dje. 

Betico tabata un politico sincero 


y su lema tabata: Bo tin cu 
realisa cu bo ta traha pa puebio, 
no pa propio interes. Betico 
tabata masha leal cu henter e 
puebio, e no tabata distingui 
rasa ni edad, ni pober, ni rico. 
Ken cu a acudi cerca dje, el a 
atende cu santo pasenshi y 
comprension. Betico tabatin un 
memoria fotografico y tabata 
corda tur hende. Apesar di tur 
logro y popularidad el a keda 
hende di tur hende y el a sa 
di duna tur politico Arubiano 
nan balor den historia di nos 
isla keri, personaL Betico, un 
persona multitalentoso, un 
artista, un musico, cantor di 
su puebio, homber religioso, e 
heroe di nos Aruba. 

Durante e obra e Tata Richard 
y Mama Fatme ta siha e 
muchanan algun di e frasenan 
famoso cu Betico tabata uza 
durante su trayectoria politico: 
Veni, vidi ;i vici (Julius Ceasar); 
Los perros ladran y la caravana 
pasa (Proverbio Arabe cu a uza 
den e poema: El Labrador di 
Goethe); VOX POPULI, VOX 
DEII Vozdi Puebio ta voz di Dios. 
No por ignora voz di puebio; E 
Jibertad di un puebio no ta un 
privilegio ni un regalo pero un 
DERECHO SAGRADOr 

E muchanan a siha cu Betico a 
percura pa un berdadero union 
den e puebio Arubano. Esaki 
a haci cu Betico a crece como 
un persona admira y stima den 
wowo di e puebio Arubano. Dia 
di Betico, Aruba ta di fiesta, 
danki na Betico, nos isla a haya 
su deseo anhela: Nos Himno, 
Bandera, Nos Escudo y nos 
bos. 

Na final di obra, Mayrien Correa. 
a canta e cancion ,( Nos Heroe" 
un wals y composicion di Lilla 
Luidens cu a wordo acompaha 
pa e orkesta dirigi pa Johnny 
Scharbaay. 

Minister Sra. Ruiz-Maduro ta 
gradici Sra. Lilla Luidens pa su 
bunitayemotivoobra.e actornan 


Melanie, Kyan y Kayden, Gomo 
tambe Maybeline Arends- 
Croes pa e parti musical. Gu 
presentacion di e Obra teatral 
"Betico", nos puebio a conbibi 


di cerca un parti di e historia y 
lucha hiba pa nøs Libertador y 
esaki ta cøntnbui pa e memoria 
di Betico Crøes keda bibo den 
nos puebio” 






















Minister Glenbert F, Croes 

Minister di Asunto Social y Labor 



Un averahe di 288 
mucha pa ana ta wordo 
severamente maltrata na 

Aruba, casi 24 mucha 

pa luna. 

Den 2017 dos mucha a 
fayece a consecuencia 
di maltrato. 


Proteha nos muchanan 

Violencia NO ta e solucion! 

Departamento di Asunto 


kier enfoca e simannan benidero riba su seccion 
di Guia Social. 


Nos ta bay publica den e siguiente simannan pakico asina lo mester acerca un 
trahado social/trahado di hubentud/trahado di bienestar y tambe splica cada un 

nan 



Seccion 

Guia 

Social 


T 


" 

Departamento di Asunto Social 



Ta consisti di: 


• * m 


• • » 


Trahado 

Social 


Trahado di * 

* 

Hubentud * 


Trahado di 
bienestar 


— 

Siguiente pago di bijstand: 1 

Diasabra 
9 di februari 2019 


Pa mas information por tuma contacto 
cu seccion bijstand na 528-1110 



Drport r dr Asunto Social 

CELULAR DEN PRIZON TA KEDA UN RETO 
PERO CU PRIZON NOBO E TA UN Dl E SPARE 
PUNT Dl MINISTER BIKKER SU MANEHO 



Reciøntemente tabatin un 
situation cu a presenta na 
Instituto Coreccional KIA, unda 
un detenido a saca potret di 
su mes y pone riba facebook 
y un medio di comunicacion 
ta publica e noticia. Riba 
e incidente aki Minister di 
Husticia mr Åndin Bikker bisa, 
cu a tuma medida disciplinario 
contra e preso cu a haci esaki 
y tambe a haci razzia den 
e celnan. E situacion aki no 
solamente ta sosode na Aruba 
pero tambe na Hulanda tipo di 
e casonan aki ta pasa. 

Den luna di October na 
Zandstad, den un di e prizonnan 
mas nobo y mas grandi di west 
Europa na Hulanda tabatin un 
situacion similar y siman pasa 
na Heerhugowaard cerca di 
Amsterdam tambe a pasa algo 
asina. Segun Minister Bikker 
ora cu e noticia a bira conoci di 
e preso aki na Aruba, mesora a 
tuma pasonan y hunto cu BOT 
K-9 team a bay a haci razzia 
den e celnan unda a bin haya 
diferente artefacto y entre otro 
telefon. 

Aha pasa na luna di Maart 
Minister Bikker du rante bishita 
di trabou na Hulanda a bishita 
e prizon mas nobo na Zandstad 
y por a mira cu no obstante 
cu nan tin scanner nan 
sumamente modemo, hopi 
biaha no por evita cu celular ta 
drenta e prizon. Aki na Aruba 
ora tene razzia den e celnan, 
no ta bay den publicidad pero 


ta constantemente e razzianan 
aki ta tuma luga y mayoria 
biaha ta haya hopi artefacto. 
Awor cu e caso aki a tuma luga 
a bolbe tene un razzia y tambe 
a tuma medida disciplinario 
contra e persona cu a haci 
esaki. 

E situacion ta keda un reto y 
den e prizon nobo cu ta bay 
traha e ta un di e spare punt 
di Minister Bikker su maneho. 
Lo bay percura cu ayudo di 
metodo tecnico moderno e 
tipo di casonan aki word o 
minimatisa y reduci te cu cero. 
Instituto Coreccional Aruba 
tin prioridad pa Minister di 
Husticia, mr. Andin Bikker si 
mira e estado di e edificio pa 
faita di mantencion. Fuera 
cu e edificio ta rekeri hopi 


mantencion, ta gasta hopi 
placa na awa y coriente pa 
luna. Mirando e reto financiero 
cu e gobierno actua! a hereda 
di pais Aruba cu ta hopi grandi, 
a pone cu a bin cu cierto 
estudio pa wak si tin espacio. 

Si por spaar riba awa y coriente 
por haya un espacio pa inverti 
den fondo pa un facilidad nobo. 
Despues di sinta cu e task 
force lo bay tin un request for 
information cu ta un proceso 
similar cu a haci pa e radar 
y helicopter. Ta bay wak den 
e mercado si tin interes pa 
yega na un financiamento den 
e cuadro financtero cu pais 
Aruba por paga pa yega na un 
prizon nobo. 

Director nobo pa KIA to bira 
conoci den prome cuartai di 


2019 

Pa loke ta proceso pa un director 
nobo na KIA, Minister Bikker a 
bisa cu esaki a cuminsa y cu tin 
persona a soficita. E comision 
encarga cu esaki ta uno 
independiente segun Minister 
Bikker y solamente e ta haci un 
follow-up pa bin un voor draag. 
E comision cu ta haciendo 
e entrevåsta cu esunnan cu 
a solicita ta manda Minister 
Bikker un recomendacion di 
cual ta bay Ministerraad cune 
pa tuma un decision. 

E intention ta e prome kwartaal 
di 2019 pa nombra un director 
permanente na KIA segun 
Minister Bikker. 

Trahando cu curason pa sirbi nos pais 

25 Y 30 ANA Dl HUBILEO NA CUERPO POLICIAL ARUBA 


Na Centro di Husticia a tuma 
lugar entregamento di decreto 
gubernamental na coleganan 
pofis cu a cumpli 25 y 30 aha 
den nos organisation policiaL 
Commisario Sra, Irma Gordon 
a haci entrega di e decreto 
gubernamental na 5 colega cu 
a cumpli 25 arla y 1 colega cu 
a cumpli 30 ana, E la gradici e 
coleganan pa e ahanan cu nan 
a a sirbi nos pais y pa cuerpo 
policiaL 

Coleganan cu a cumpli 25 ana 
ta: 

Dhr, Juan D. Gomes - 
Specialist BOE - Hoofdagent 
eerste klasse 

Dhr.Rolando M Heyliger 
- Specialist Grenspolitie - 
Hoofdagent eertse klasse 
Dhr. Giovanni R, Croes - 
Banioreggiseur District II - 
Hoofdagent eerste klasse 
Dhr. Julius A.M Geerman - 
Specialist C1D - Hoofdagent 
eerste klasse 

Dhr, Richard A. Kramers - 
Cobrdinator Honden Unit - 


Onderinspecteur 
Colega cu a cumpli 30 aha; 
Dhr. Anthony R. Yearwood 
- Chef van Dienst District t — 
Onderinspecteur 

Na fmal di e dia Sra. Gordon 
a gradici e famianan pa sosten 
duna na nos coleganan pa 
asina nan por duna di nan 
banda pa sirbi nan pais. Sin e 
sosten y forsa di e famianan 
e trabou aki no tabata possbei 
mirando cu e trabao di polis ta 
exigi hopL 

Minister Dangui Oduber 


Minister di Turismo, Salud y Deporte 


SCORE 

E SERVICIO Dl BO DOKTER 

Dl CAS CU E AZV RATING APP 


DOWNLOAD 


ESAK! RIBA 
BO SMARTPHONE 


Download on the 

App Store 


GET IT ON 

r GooglePlay 


scan 

OR code to 
download app 


azv 

ooooo 


MlNICTEfflODI TURISMO p 
SALUBRI-DAO PUBLlCO 
y DÉPOftTI 

ACTUAL 


1. Cuminda pa baby 

2. Harina di maishi 

3. Te 

4. Koffie 

5. Lechi iikido pa koffie 

6. Lechi polvo 

7. Aros 

8. Azeta pa cushina 

9. Lechi pa baby 


PROME FASE: (Lo drenta na vigor na februari 2019) 


10. Broccoli, Frozen 

11. Spinashi, Frozen 

12. Mixed vegetables, Frozen 

13. Bonchi cora, seco 

14. Bonchi preto, seco 

15. Bonchi lima, seco 

16. Tunafish, 

den bleki, den awa chunk/flaked/grated 

17. Sardin den bleki, den awa 

18. Salmou den bleki, den awa 


FASE 2: (Lo wordo anuncia despues) 


19. Pasta, spaghetti 

20. Papa havermout 

21. Harina 

22. Lechi Iikido duradero den tetrapak of boter 


GABINETE WEVER-CROES 

TA PRIMINTIY TA CUMPLI 

MINISTER PLENIPOTENCIARIO BESARIL A 
PRESENCIA E LANSAMENTO Dl E WEBSITE Dl 

FUTURA LAB 




Minister Plenipotenciario 
Guillfred Besaril a atende e 
tansamento di e website di 
Futura: Aruba Government 
Innovation Lab na Sufside 
Marina diabierna cu a pasa. 
E evento a conta tambe cu 
presencia di Prome Minister 
mr Evelyn Wever-Croes, 
Minister di Husticia, Seguridad 
y Integradon mr Andin Bikker 
, minister di Asunto Social y 
LaborGlenbertCroes,diferente 
hefe di departamentonan di 
gobierno y demas invitadonan. 

Na e ocacion aki Prome 
Minister Wever-Croes a tene 
un discurso unda e mandatario 
a enfatisa e importancia di 
innocacion pa Aruba, banda di 
e retonan cu Gobierno tin riba 
tereno financiero, social y e 
situacion na Venezuela. Prome 
Minister tabata tin palabra di 


elogio pa Futura y kico tur nan 
a bin ta had desde cu Futura a 
keda funda na 2018. 

Futura ta e bureau di Gobierno 
pa cu innovacion, VarelieCroes 
ta na cabesdi Futura. Prome cu 
a lansa e website nobo Varefie 
a duna un resumen chikito di 
e proyectonan cu Futura ya 
caba a realisa den nan prome 
afta di existencia. Tambe 
Varelie a duna un splicacion 
riba e terenonan cu Futura 
ta concentra riba dje, cu ta 
e-govemment, smart society, 
talent, social innovation y 
entrepreneurship. 

Un punto importante cu Varetie 
a trece dilanti cu Futura ta mas 
bien un plataforma t pasobra 
innovacion ta un proceso cu 
mester biba bou di henter e 
comunidad ,y no mester ta algo 
di gobierno so. Ta pesey Futura 
ta tene presentacionnan na 


scolnan pa asina e hobennan 
na un edad hopi jong ta bin ta 
tende y sina kico ta innovacion 
y e rol di esaki den future. 
Varelie a invita tur hende 
pa bishita e website y trece 
ideanan cu por had e desaroyo 
riba tereno di innovacion uno 


mas interactivo. 

Minister Besaril a felicita 
Futura cu nan website nobo 
y a bisa di ta hopi impresiona 
hba e dinamismo cu ta reina 
na Futura pa cu e desaroyo 
innovativo na Aruba. 

MINISTER PLENIPOTENCIARIO BESARIL 
A REUNI CU PG VAN DAM RIBA SOSTEN 
ARUBAHUIS PA SOCIAL CRISIS PLAN 




Minister Plenipotenciario 
Guillfred Besaril a tene un 
reunion cu Proeurador General 
mr Alexander van Dam. 
Tambe presente tabata Nuris 
Dabian. coordinador di e 
departamento di Asunto Social 
na Arubahuis. Meta principal 
di e combersacion ta pa mira 
unda Arubahuis por hunga un 
rol den e Sociat Crisis Plan pa 
loke ta toca e aspecto hudicial. 

Proeurador General Van Dam 
a bisa bon cla cu loke husticia 
mester dje cu hopi urgencia 
ta professional forensico pa 
duna e sosten nesesario. 
Segun Van Dam esaki ta 
sumamente importante pa 
dedecta e seriedad di un caso 
of di un melding. £ Proeurador 
General ta sigi bisa cu aunke 
cu husticia tin un rol importante 
den casonan social, ta e 


partnernan riba tereno social 
ta esnan primordial pa tuma 
pasonan rba e tereno aki. 
Minister Besaril a bisa cu 
mirando cu Arubahuis tin 
bon relacion cu diferente 
gemeentenan y instancianan 
social na Hulanda, e ta kere 
cu Arubahuis por hunga un rol 
importante pa e partnernan 
na Aruba. Di e manera 
aki e mandatario a bisa e 
Proeurador General cu pa 
cualkier intermediacion e por 
acerca Arubahuis. 

Despues di e combersacion 
Proeurador General a 
invita Minister Besaril 
pa un presentacion di e 
Veiligheidshuis Aruba. 

Akinan e procesmanager 
di Veiligheidshuis Aruba, 
drs. Bernice Schulte a 
duna splicacion di e kico e 


Veiligheidshuis ta had y ken 
ta e partnernan den e proyeto 
aki. Pa duna un idea mas cla 
di Veiligheidshuis Aruba, sra. 
Schulte a presenta un video 
tocante e proyeeto. E video 
na un manera hopi simpel 
ta enfoca riba problemanan 
social. Proximamente e video 
aki lo keda presenta na e 


canalnan di television pa 
informa e comunidad. 

Minister Besaril a gradici 
Proeurador General y su 
staf pa e reunion y tambe e 
compromiso baci pa traha 
hunto pa enfrenta e retonan 
social di nos comunidad. 

RESUMEN DI UN SIMAN HOPI PRODUCTIVO Dl GABINETE 
WEVER-CROES. HOPI TRABOU IMPORTANTE A WORDO HACI 
Y NOS TA SIGUI CU POSITIVISMO Y CONFIANSA PA CREA 
PROSPERIDAD Y BIENESTAR PA TUR CIUDADANO. 


Resumiendo un siman hopi productivo, mi por bisa cu e sit 
uacion na Venezuela tabata tin hopi atencion. Nos ta vigi- 
lando e situacion di serca y preparando pa cualquier even- 
tualidad. Tambe nos a reuni cu UNHCR riba e crisis migra- 
toho di Venezuela y e impacto riba nos pais. Ban tene Ven¬ 
ezuela den nos oracion. 


Diabierna mi a bishita SER, Sociaal Economische Raad pa 
cera conoci cu e persona! y pa intercambia di ideanan. 
Tabata e prome biaha cu un Minister President ta bishita 
SER. Nos gobierno ta respeta institutonan halto di estado. 


Diabierna tambe Futura, e innovation lab di gobierno, a 
lansa su website. Den poco menos di un aha a logra varios 
proyecto. Gobierno ta haciendo di su parti pa cu innovacion. 
Pero nos so no por hacie. E exito di nos caminda pa inno¬ 
vacion ta depende tambe di stakeholders den sector priva y 
secior publico. Hunto nos lo logra. 


Dialuna den un encuentro ameno di departamentonan di mi 
ministerio, nos tabata tin presentacion di e proyecto innova- 
tivo “Mil Idea". Den cual empleadonan di e departamenton¬ 
an a lansa ideanan pa mehora e servicio, comunieacion y 
empowerment di e departamento. Varios idea tremendo a 
wordo lansa. 


E siman aki Minister di Economia a anuncia e amplicion di 
canasta basico di 11 pa 22 categoria, y alabes a institut un 
Comision consistiendo di varios departamento pa eherce 
control conhunto y mas riguroso den supermercado y tien- 
danan. Alaves a anuncia e moratorium riba supermercado 
cu control estricto. 


Diamars den Ministerraad nos a haya un presentacion di 
e-Government y un update unda nos ta para como gobier 
no cu nos sistemanan automatisa. 


Nos a reuni diaranson cu IMF pa scucha recomendacion- 
nan con pa aumenta cumplimento di pagadornan di belast 
ing, Nan tambe ta conseha pa sigu i cu reforma tiscal. im- 
portante ta pa tur hende paga nan fair share. Esey ta e 
cambio husto. 


Minister di Husticia a anuncia castigo mas severo pa esnan 
cu ta haci bombmelding falso. 


Ministeman di ensehansa y saiubridad a anuncia e posibili 
dad pa studia HBO verpleegkunde na Aruba mes. 


Diahuebs Aruba tabata eede pa e eumbre di Premiers di 
Aruba, Corsou y Sint Maarten. Pa prome biaha e Minister¬ 
nan di Finansa di tur tres pais a participa na e reunion. Nos 
a delibera riba puntonan di interes mutuo. Entre otro; integ- 
ridad. Tratado contra corupcion. Imigracion. Venezuela. Co 
operacion pa maneha desaster natural. Finansa Publico. 


Mientras cu Camaval ta den fult swing, e trabounan na Car 
naval Village ta keda finalisa. Dialuna anochi tin e desvela- 
mento di "Calypso / Caiso & Roadmarch / Soca" Wall of 
Farne”. 


Un fuerte abraso 
Evelyn 


Nos a firma e convenio di Savaneta pa duna un base fiho 
pa cooperacion mas estrecho entre Aruba, Corsou y Sint 
Maarten, pasobra hunto nos ta mas fuerte. 


Mi tin fe y confiansa gu e siman aki lo ta aun mas exitoso, 
cu logronan importante den bienestar di nos pais". 

Prome Minister Evelyn Wever-Croes 

1 AU 


Gobierno DfÅRUBA 


CONSEHO Dl VIAHE (REISADVIES) 

NO viaha 
pa Venezuela 
si no ta necesario. 


DE PARTAM EN TO Dl RELACIONNAN EXTERIOR 


FUTURA 


Aimut Spdc.fi frcjtcli Tea ri ParEncfi Cbrilott 

SI BO TAMBE KIER TA PARTI 
Dl E MOVEMENTO Dl #INNOVACION, 
BISHITA NOS WEBSITE 


gkl Al i ? 

FUTURA: ARU BA 
GOVERNMENT INNOVATION 
LAB 


WWW. FUTUR ALAB. ORG 

